Անդրադառնալով հողմային էներգետիկայի ոլորտում առկա զարգացումներին` Հայկ Հարությունյանը նշեց, որ նախորդ տարի տրվեց երկու խոշոր ներդումային ծրագրի մեկնարկ: «Աքսիոնա Էներգիա Գլոբալ Էս. Էլ.» իսպանական ընկերության կողմից Գեղարքունիքում տեղադրել է չափիչ կայան, որի նմանը Հայաստանում չի եղել: Փոխնախարարի խոսքով, ռեսուրսի չափման դրական արդյունքի դեպքում կկառուցվի մինչև 150 Մգվտ կայան: Այս ոլորտում հաջորդ ծրագիրն իրականացվում է էմիրաթական «Աքսես Ինֆրա Սենթրալ Էյժա Լիմիթեդ» ընկերության կողմից: Ներկայում տեղադրվել է մեկ աշտարակ, ապրիլին ևս երկրորդ կայանի տեղադրումն է սպասվում: Նշված ընկերության կողմից Գեղարքունիքի մարզում նախատեսում է 100 ՄգՎտ հզորությամբ կայանի կառուցում: Հայկ Հարությունյանը տեղեկացրեց, որ 1 ՄգՎտ-ի համար պահանջվում է 1-1.3 մլն եվրոյի չափով ներդրում: Առնվազն 150 մլն եվրո ներդրում է ակնկալվում 150 ՄգՎտ հզորությամբ կայանի կառուցման դեպքում: